રાજસ્થાન તરફથી આવી રહેલી એક ટ્રકમાં વિદેશી દારૂનો જથ્થો હોવાથી બાતમી મળતા પોલીસે રતનપુર ચેકપોસ્ટથી માંડી અણસોલ સુધી કડક વાહનચેકિંગ શરૂ કર્યું હતું. દરમ્યાનમાં મોડી રાત્રે રાજસ્થાન પાસિંગની એક ટ્રક પુરઝડપે પસાર થતાં પોલીસે તેને રોકી જડતી કરતાં તેમાં કુંવારપાઠાના છોડ હોવાનું જણાયું હતું પરંતુ પોલીસને વધુ શંકા જતા તાડપત્રી ખોલીને તપાસ કરતા તેમાંથી કુંવારપાઠાના છોડની આડશમાં છુપાવેલો વિદેશી દારૂની આશરે ૭૦૦ બોટલો મળી આવી હતી.